Video: Die man met die diereklanke in sy mond | Maroela Media
Video: Die man met die diereklanke in sy mond
William Jafta (skermgreep uit die video)
William Jafta (34) van die Paarl in die Wes-Kaap vermaak enigiemand wat hom teëkom en laat sosialemediagebruikers verstom met al die diere wat hy kan naboots.
"Dit het begin toe ek vier jaar oud was," het William Sondag aan Maroela Media vertel. "Ek het op 'n plaas in die Agter-Paarl grootgeword en na al die diere geluister. Ek het die heeltyd probeer kyk watter diere ek kan namaak."
William sê dit is veral die hoenders wat eers in die rondte kyk voor hulle saam met hom begin gesels as hy hulle namaak.
Die tarentaal en visarend is die twee jongste dieregeluide wat hy by sy repertoire bygevoeg het. Hy kan tans 14 diere namaak.
Hy is tans werkloos, maar tree as 'n straatkunstenaar op met sy talent. Jy kan hom raakloop by restaurante in die Paarl, Stellenbosch, Houtbaai, Simonstad, Kalkbaai, Muizenberg en Groentemarkplein in Kaapstad. Hy reis ook graag na Oudtshoorn wanneer die KKNK aan die gang is.
William versorg sy sewejarige boetie en 11-jarige sussie.
AGS Paarl het dié video van Jafta op YouTube gedeel:
As jy William finansieel wil ondersteun, kan jy die volgende bankbesonderhede gebruik:
Rekeninghouer: William Jafta
Droogte: Boere in Gamtoosvallei op hul knieë
Maroela, ek wou 'n betaling na William se bankrekening maak maar die naam van die bank se tak en die takkode ontbreek!!